Oh! Carol

"Oh! Carol" (בעברית: "הו קרול") הוא להיט של ניל סדקה משנת 1958. את השיר כתב סדקה יחד עם הווארד גרינפילד. בפעם השנייה שמילות הבית הראשון נשמעות בשיר, סדקה מדקלם אותן ולא שר.
השיר שהה 18 שבועות בבילבורד הוט 100. ב-9 בדצמבר 1959 הגיע למקום התשיעי. במצעד New Musical Express הבריטי הגיע השיר למקום השלישי. זה היה השיר הראשון של ניל סדקה, שהגיע למקום ראשון בהולנד ובוולוניה. אחרי שיצא כסינגל, נכלל השיר באלבום "Neil Sedaka Sings Little Devil and His Other Hits".

באותה תקופה שני הסינגלים של סדקה  ו-"Crying My Heart Out for You", לא זכו להצלחה במצעדים, ואנשי חברת התקליטים RCA ויקטור רצו לוותר עליו. אבל המפיק אל נווינס שכנע את המנהלים לתת לו הזדמנות נוספת. סדקה שהיה נחוש בדעתו ליצור להיט, הקשיב ללא הרף לשלושת הסינגלים שבראש המצעד, כדי ללמוד מהם איך ליצור להיט.

השם "קרול" מתייחס לקרול קליין, בת כיתתו של סדקה בבית הספר התיכון, וזמרת-יוצרת עמיתה בבניין בריל, בה היה מאוהב. בהמשך הקריירה שלה היא נישאה לג'רי גופין, שכתב שיר תגובה בשם "Oh! Neil". קליין הקליטה את השיר בשם הבמה שלה: קרול קינג, אך הסינגל לא זכה להצלחה.

סדקה הקליט גם גרסה בעברית של השיר בשם "או קארול" שאת מילותיו כתב חיים קינן. גם אורי פיינמן הקליט גרסה בעברית בשם "או קרול".השיר באתר שירונט השיר הוקלט בגרסאות כיסוי גם בשפות אחרות.

השיר בצד ב' של התקליטון "One Way Ticket" זכה אף הוא להצלחה והגיע למקום ראשון במצעד ביפן בשנת 1960. שיר זה מוכר בשם "The Choo-Choo Train".

 מצעדים 
מצעד (1959–1960)מיקום שיאבלגיה (פלנדריה)2בלגיה (ולוניה)1קנדה (CHUM Hit Parade)4 הולנד (Single Top 100)1נורווגיה (VG-lista)9הממלכה המאוחדת NME3ארצות הברית בילבורד הוט 1009ארצות הברית בילבורד מצעד שירי ה-R&B/היפ-הופ27ארצות הברית Cash Box Top 1005מערב גרמניה25

 גרסאות כיסוי 
 ארבע העונות באלבום "Sherry & 11 Others" משנת 1962
 ג'נרל סיינט עם דון קמפבל בשנת 1994

קישורים חיצוניים

 הערות שוליים 

קטגוריה:שירי 1958
קטגוריה:סינגלים מ-1959
קטגוריה:סינגלים מ-1994
קטגוריה:שירי ניל סדקה
קטגוריה:שירים באנגלית